CELEX: 32012R0401
Language: lt
Date: 2012-05-07 00:00:00
Title: 2012 m. gegužės 7 d. Komisijos įgyvendinimo reglamentas (ES) Nr. 401/2012 dėl tam tikrų prekių klasifikavimo Kombinuotojoje nomenklatūroje

11.5.2012   
            
            
               LT
            
            
               Europos Sąjungos oficialusis leidinys
            
            
               L 124/15
            
         KOMISIJOS ĮGYVENDINIMO REGLAMENTAS (ES) Nr. 401/2012
   2012 m. gegužės 7 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant 2 skiltyje nurodytą KN kodą, remiantis 3 skiltyje išdėstytais motyvais;
            
         
               (4)
            
            
               reikėtų nustatyti, kad valstybių narių muitinių išduota privalomąja tarifine informacija apie prekių klasifikavimą Kombinuotojoje nomenklatūroje, neatitinkančia šio reglamento nuostatų, jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;
            
         
               (5)
            
            
               Muitinės kodekso komitetas per pirmininko nustatytą laikotarpį nepareiškė nuomonės,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. gegužės 7 d.
      
         
            Komisijos vardu Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Kūgio formos dirbinys (apie 40 cm aukščio), pagamintas iš 2 susiūtų trikampio formos raudonos spalvos neaustinės tekstilės medžiagos gabalų. Jo apatinis kraštas apsiūtas baltos spalvos apsiuvu, o prie smaigalio pritvirtintas baltas bumbulas.
                  (galvos apdangalas)
                  (Žr. nuotrauką Nr. 658) (1)
                  
               
               
                  6505 00 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 6505 ir 6505 00 90 atitinkančiais prekių aprašymais.
                  Išskyrus lėlių skrybėlaites, kitas žaislines skrybėlaites arba karnavalinius dirbinius, skrybėlės ir kiti visų rūšių galvos apdangalai, neatsižvelgiant į medžiagas, iš kurių jie pagaminti, ir jų paskirtį, priskirtini 65 skirsniui (taip pat žr. Suderintos sistemos paaiškinimų 65 skirsnio paaiškinimų Bendrųjų nuostatų pirmą pastraipą).
                  Galvos apdangalai, pagaminti iš nėrinių, veltinio arba iš kitų tekstilės medžiagų rietime, priskirtini 6505 pozicijai (taip pat žr. Suderintos sistemos paaiškinimų 6505 skirsnio paaiškinimų pirmą pastraipą).
                  Pagal XI skyriaus (Tekstilės medžiagos ir tekstilės dirbiniai) 1 pastabos o punktą 65 skirsnyje nurodyti galvos apdangalai tame skyriuje neklasifikuojami.
                  Praktinės paskirties tekstilės dirbiniai nepriskiriami 95 skirsniui, net jeigu jie yra šventinio pobūdžio (taip pat žr. Suderintos sistemos paaiškinimų 9505 pozicijos paaiškinimų A dalies paskutinę pastraipą). Todėl dirbinys neklasifikuotinas kaip kiti Kalėdų šventėms skirti dirbiniai ir nepriskirtinas 9505 10 90 subpozicijai.
                  Akivaizdu, kad dirbinys turi galvos apdangalo požymių ir yra skirtas dėvėti tokiu būdu.
                  Todėl dirbinys klasifikuotinas kaip galvos apdangalas priskiriant KN kodą 6505 00 90.
               
            
         
      
         (1)  Nuotrauka pateikiama tik dėl informacijos.